stanford-oval/wikipedia huggingface dataset:
Vaasan Palloseuran kausi 2009
Joukkue ja pelaajatilastot

| No> .No. |  | Pelaaja | Veikkausliiga> Ottelut | Veikkausliiga> Maalit | Suomen Cup> Ottelut | Suomen Cup> Maalit | Liigacup> Ottelut | Liigacup> Maalit | Harjoitusottelut> Ottelut | Harjoitusottelut> Maalit |
| --- | --- | --- | --- | --- | --- | --- | --- | --- | --- | --- |
| 1 |  | Henri Sillanpää | 21 | 0 | 0 | 0 | 4 | 0 | 2 | 0 |
| 2 |  | Jan Ahlvik | 0 | 0 | 0 | 0 | 3 | 0 | 1 | 0 |
| 3 |  | Lawrence Smith | 22 | 3 | 2 | 0 | 3 | 0 | 2 | 1 |
| 4 |  | Jussi Äijälä | 21 | 0 | 3 | 0 | 6 | 0 | 5 | 0 |
| 5 |  | Joacim Tuuri | 1 | 0 | 3 | 0 | 0 | 0 | 1 | 0 |
| 6 |  | Petteri Forsell | 12 | 1 | 2 | 2 | 7 | 1 | 5 | 0 |
| 7 |  | Tero Koskela | 24 | 2 | 1 | 0 | 7 | 0 | 5 | 1 |
| 8 |  | Jani Lyyski | 26 | 3 | 0 | 0 | 7 | 1 | 3 | 1 |
| 9 |  | Jussi Aalto | 16 | 1 | 3 | 1 | 7 | 0 | 2 | 0 |
| 10 |  | Antonio Inutile | 25 | 5 | 2 | 0 | 4 | 1 | 4 | 2 |
| 11 |  | Toni Hahto | 15 | 0 | 3 | 1 | 0 | 0 | 3 | 1 |
| 12 |  | Henrik Moisander | 8 | 0 | 3 | 0 | 3 | 0 | 3 | 0 |
| 14 |  | Jens Nygård | 25 | 3 | 2 | 0 | 5 | 0 | 5 | 2 |
| 15 |  | Kalle Sandvik | 0 | 0 | 0 | 0 | 1 | 0 | 1 | 0 |
| 16 |  | Jyrki Saranpää | 16 | 1 | 2 | 0 | 6 | 1 | 5 | 0 |
| 17 |  | Juho Alasuutari | 4 | 0 | 1 | 0 | 3 | 0 | 2 | 0 |
| 19 |  | Jan Berg | 25 | 0 | 1 | 0 | 7 | 1 | 2 | 0 |
| 20 |  | Rikard Lindroos | 17 | 2 | 1 | 1 | 6 | 0 | 4 | 0 |
| 21 |  | Arttu Seppälä | 4 | 1 | 1 | 0 | 0 | 0 | 0 | 0 |
| 22 |  | Tony Björk | 26 | 4 | 2 | 0 | 7 | 2 | 5 | 0 |
| 23 |  | Jyri Hietaharju | 25 | 3 | 1 | 0 | 6 | 2 | 4 | 2 |
| 24 |  | Benjamin Slotte | 0 | 0 | 0 | 0 | 0 | 0 | 0 | 0 |
| 25 |  | Pekka Kainu | 21 | 1 | 1 | 1 | 7 | 0 | 4 | 3 |
| 26 |  | Markus Hangelin | 0 | 0 | 2 | 2 | 0 | 0 | 2 | 1 |
| 27 |  | Akseli Juslin | 0 | 0 | 1 | 0 | 0 | 0 | 1 | 0 |
|  |  | Henry Backman | 0 | 0 | 0 | 0 | 0 | 0 | 1 | 0 |
|  |  | Aleksi Valtonen | 0 | 0 | 0 | 0 | 0 | 0 | 1 | 0 |
|  |  | Aleksi Rouhiainen | 0 | 0 | 0 | 0 | 0 | 0 | 1 | 0 |
|  |  | Markus Alopaeus | 0 | 0 | 0 | 0 | 0 | 0 | 1 | 0 |
Pelaajasiirrot > Tulleet

Jussi Aalto (FF Jaro)
Tero Koskela (FC Honka)
Jani Lyyski (IFK Mariehamn)
Henrik Moisander (Turun Palloseura)
Jussi Äijälä (AC Oulu)
Rikard Lindroos (Vasa IFK)
Pekka Kainu (FC Lahti)
Lawrence Smith (Kokkolan Palloveikot)
Petteri Forsell (Kokkolan Palloveikot)
Juho Alasuutari (FC YPA)
Jan Berg (Kokkolan Palloveikot)
Pelaajasiirrot > Tulleet > Lainat

Arttu Seppälä (FC Inter)
Pelaajasiirrot > Lähteneet

Jani Uotinen (Vasa IFK)
Ville Ylinen (FC Kiisto)
Miika Ekström (FC Kiisto)
Jussi Ekström (FC Kiisto)
Ville Koskimaa (FC Honka)
Maciej Truszczyński (GKP Gorzów Wielkopolski)
Raphael Edereho
Joonas Ikäläinen (Rovaniemen Palloseura)
Janne Ahola (FC Viikingit)
Ansi Agolli (KF Tirana)
Pelaajasiirrot > Lähteneet > Lainat

Petteri Forsell (Lapuan Virkiä)
EUREF-FIN

EUREF-FIN on Euroopan terrestrisen vertausjärjestelmän 1989 (ETRS89) suomalainen kolmiulotteinen realisaatio (eli terrestrinen vertauskehys). EUREF-FIN on myös Suomen kansallinen geodeettinen datumi, jonka samanniminen terrestrinen vertauskehys määrittelee. Koordinaattijärjestelmiä, joiden datumi on EUREF-FIN, kutsutaan EUREF-FIN-koordinaattijärjestelmiksi.
Geosentrinen terrestrinen vertausjärjestelmä ETRS89 on kiinnitetty Euraasian mannerlaatan yhtenäiseen osaan. Näin ollen EUREF-FIN-koordinaatit eivät ajan funktiona muutu mannerlaatan liikkuessa yhtä paljon kuin jos vertausjärjestelmä olisi sidottu muihinkin merkittäviin mannerlaattoihin.
Perusta

ETRS89 määrittelee yhtenäisen Euroopan laajuisen terrestrisen vertausjärjestelmän, jonka perustalle kansalliset maanmittausorganisaatiot ovat luoneet tarkat kansalliset vertauskehykset. Suomalaisen realisaation nimeksi on annettu EUREF-FIN. Vertauskehyksen taustalla oleva ETRS89 on yhtyy Kansainväliseen terrestrinen vertausjärjestelmä (ITRS) ajanhetkellä 1989.0. Vertausjärjestelmien erotus syntyy mannerlaattojen liikkeestä. Vertausjärjestelmän geodeettinen vertausjärjestelmä on GRS80, jonka avulla määritetyn vertausellipsoidin isoakselin puolikas on 6 378 137 metriä ja litistyneisyyssuhde 1:298,257222101.
Alun perin realisaatio perustui noin 100 pisteen sijainnin tarkkaan mittaamiseen. Myöhemmin pisteverkkoa on useassa vaiheessa tihennetty ja nykyisin siinä on yli 2000 pistettä.
Erot WGS 84:n suhteen

GPS-satelliittipaikannuksessa käytettävä terrestrinen vertausjärjestelmä WGS 84 on sidottu maan massakeskipisteeseen. Mannerlaattojen liikkeiden takia WGS 84 ja ETRS89 (ja siten EUREF-FIN) liikkuvat ja kiertyvät toistensa suhteen. Ero on alle metrin ja on siten useissa käyttötarkoituksissa merkityksetön. Ero voi muuttua tulevaisuudessa.
Erot KKJ:n suhteen

kartastokoordinaattijärjestelmä (KKJ) on Suomessa vuodesta 1970-käytetty terrestrinen vertauskehys ja vertausjärjestelmä. KKJ- ja EUREF-FIN-koordinaattien poikkeama Suomessa vaihtelee eri osissa maata.
Pohjois-eteläsuunnassa poikkeama on Saaristomerellä lähes 0 ja se kasvaa kohti koillista. Inarijärven koillispuolella KKJ-koordinaatti on noin 70 metriä pohjoisempana kuin sama maantieteellinen WGS 84 -koordinaatti. Itä-länsisuunnassa poikkeama on noin 160-180 metriä; pienin Kaakkois-Suomessa ja kasvaen kohti luodetta. KKJ-koordinaatit ovat lännempänä kuin samat maantieteelliset WGS 84 -koordinaatit.
Esimerkiksi Tampereen Näsinneulan EUREF-FIN-koordinaatit ovat 61°30,297'N 23°44,598'E ja KKJ-koordinaatit 61°30,285'N 23°44,800'E.
Koska KKJ on osin vääristynyt, täysin tarkkaa muunnosta vertauskehysten välillä ei ole. Tarkkojen muunnoskaavojen virhe on enimmillään 10 senttimetrin suuruusluokkaa.
Karttaprojektiot

EUREF-FIN käyttö ei aseta rajoituksia käytettävälle karttaprojektiolle. Tasokoordinaattijärjestelmistä ETRS-TM35FIN on suositeltava julkishallinnon käyttöön. Uudet maastokartat tuotetaan tässä, mutta koska sen vääristymät saattavat olla tarkkaan kartoitukseen liian suuret, vaihtoehtoisina tasokoordinaattijärjestelminä ovat ETRS-TMzn ja ETRS-GKn, joissa zn ilmaisee UTM-kaistan tunnuksen ja n ilmaisee keskimeridiaanin. Esimerkiksi ETRS-GK22 on tasokoordinaattijärjestelmä, jonka karttaprojektio on Gauss-Krüger-projektio ja keskimeridiaani on 22°E.
Mainituista suosituksista poiketen suomalaiset merikartat, eräitä sisävesikarttoja lukuun ottamatta, julkaistaan Mercatorin projektiossa.
Fireball (kappale)

| ”Fireball” Deep Purple |
| --- | --- | --- |

Singlen tiedot
 Albumilta: Fireball
 Julkaistu: lokakuu 1971
 Tuottaja(t): Ritchie Blackmore, Ian Gillan, Roger Glover, Jon Lord, Ian Paice 
 Tyylilaji: heavy metal, speed metal
 Kesto: 03.21
 Levy-yhtiö:  Harvest Records    Warner Bros. Records
Listasijoitukset
  15. (13. marraskuuta 1971)    19. (viikko 47/1971)    24. (18. joulukuuta 1971)
Deep Purplen muut singlet
| ”Strange Kind of Woman” 1971 | ”Fireball” 1971 | ”Never Before” 1972 |
Musiikkinäyte
Alle 10%:n ääninäyte kappaleesta.
Äänitiedostojen kuunteluohjeet
Fireball on hard rock/heavy metal-yhtye Deep Purplen kappale vuoden 1971 Fireball -albumilta. Kappale on siitä erikoinen Deep Purplelta, ettei siinä ole kitarasooloa, vaan kappaleessa kuullaan ainoastaan basso- ja urkusoolot. ”Fireballin” singlen B-puolena toimi Isossa-Britanniassa kappale ”Demon's Eye” ja Yhdysvalloissa ”Anyone's Daughter”. Kummatkin b-puolen kappaleet julkaistiin niin ikään Fireball -albumilla.
”Fireballin” alussa kuultava ääni on peräisin ilmastointilaitteen käynnistymisestä.
Vuonna 1996 ilmestyneellä Fireball -albumin 25th Anniversary Editionilla on mukana bonuskappaleena vaihtoehtoinen versio ”Fireball” -kappaleesta. Kyseessä on kokopitkä versio, jonka lopussa kuullaan myös kitarasoolo. Alkuperäisestä versiosta soolo puuttuu, koska kappale on päättynyt häivytykseen ennen sen alkua.
Kappaleet singlellä

Kaikki kappaleet kirjoittaneet Ritchie Blackmore, Ian Gillan, Roger Glover, Jon Lord ja Ian Paice.
A-puoli
Fireball – 3.25
B-puoli
Demon's Eye – 5.19 (UK)
Anyone's Daughter – 4.43 (USA)
Ilana Verdansky

| Ilana Verdansky |
| --- | --- |
Näyttelijä(t):  Zuleikha Robinson
Ensiesiintyminen:  Paluu saarelle
Viimeinen esiintyminen:  Viimeinen värvätty
Henkilötiedot
Koko nimi:  Ilana Verdansky
Ammatti:  palkkionmetsästäjä, juristi
Infobox OKNimi-testi OK: 
Ilana Verdansky on kuvitteellinen hahmo televisiosarjassa Lost. Hahmoa esittää Zuleikha Robinson.
Taustaa > Ennen onnettomuutta

Ilanan menneisyys on pääosin tuntematonta. Myöhemmin paljastuu, että Jacob oli hänelle läheisin henkilö ja isähahmon kaltainen. Ennen vuotta 2007 Ilana oli hoidossa venäläisessä sairaalassa tuntemattoman onnettomuuden johdosta. Jacob vieraili Ilanan luona sairaalassa ja pyysi tätä tekemään hänelle palveluksen.
Myöhemmin Sayid kohtasi Ilanan baarissa. He keskustelivat työstään ja Sayid luuli Ilanan olevan prostituoitu. Sayidin hotellihuoneessa Ilana tainnutti Sayidin sekä kertoi olevansa palkkionmetsästäjä ja työskentelevänsä Peter Aviljonin perheelle. Ilana sanoi vievänsä Sayidin Guamiin vastaamaan teoistaan. Lentokentällä Sayid huomasi Jackin ja tajusi minne hän joutumassa. Sayid kysyi Ilanalta eivätkö he voi mennä toisella lennolla, mutta Ilana painotti että hänen on oltava juuri tällä lennolla. Ilana vitsaili lupaavansa ostaa jäniksenkäpälän Sayidille. Sayid huomasi Benin matkustajana lennolla ja kysyi Ilanalta, työskenteleekö tämä Benille, mihin Ilana vastasi kieltävästi. Sayid kertoi Ilanalle Benin olevan huijari ja syyllinen kansanmurhaan. Ilanan kysyttyä miksi hän työskentelisi sellaiselle henkilölle, Sayid vastasi hänelle: ”Minä työskentelin.” Lennon aikana kone joutui outoon valovälähdykseen ja putosi Hydra-saarelle.
Taustaa > Vaihtoehtoinen aikajana

Vaihtoehtoisessa aikajanassa Ilana toimii lakimiehenä Los Angelesissa sijaitsevassa yrityksessä Sweezer & Verdansky. Hän kohtaa Desmondin ja heidän keskustellessaan selviää heidän olevan vanhoja ystäviä. Ilana on myös Christianin testamentin toimeenpanija. Desmondin tuotua Clairen Ilanan luo, tämä esittelee Jackin Clairelle. Samalla paljastuu, että Ilanan sukunimi on Verdansky.
Willi Stoph

| Willi Stoph |
| --- | --- |

Valtioneuvoston puheenjohtaja
 1973–1976  
Edeltäjä:  Walter Ulbricht
Seuraaja:  Erich Honecker
Ministerineuvoston puheenjohtaja
 marraskuu 1960 - 3. lokakuuta 1974  
Edeltäjä:  Otto Grotewohl
Seuraaja:  Horst Sindermann
 19. lokakuuta 1976 - 13. marraskuuta 1989  
Edeltäjä:  Horst Sindermann
Seuraaja:  Hans Modrow
Henkilötiedot
Syntynyt: 7. heinäkuuta 1914
Kuollut: 13. huhtikuuta 1999 (84 vuotta) Berliini, Saksa
Willi Stoph (7. heinäkuuta 1914 – 13. huhtikuuta 1999) oli Saksan demokraattisen tasavallan (DDR) pääministeri vuosina 1964–1973 ja 1976–1989 sekä presidentti vuosina 1973–1976.
Stophin isä kuoli ensimmäisessä maailmansodassa. Vuonna 1928 hän liittyi Saksan kommunistiseen nuorisojärjestöön ja vuonna 1931 Saksan kommunistiseen puolueeseen. Stoph palveli Wehrmachtissa vuosina 1935–1937 ja uudestaan toisessa maailmansodassa vuosina 1940–1945, jossa hän sai toisen luokan rautaristin.
Stoph kävi keskusteluja Länsi-Saksan liittokanslerin Willy Brandtin kanssa vuonna 1970. Tämä oli ensimmäinen kerta kun Saksan liittotasavalta ja DDR neuvottelivat keskenään. Stoph erosi pääministerin paikalta Sosialistisen yhtenäisyyspuolueen (SED) yksinvallan murentuessa marraskuun 1989 alussa.
Aiheesta muualla

Kuvia tai muita tiedostoja aiheesta Willi Stoph Wikimedia Commonsissa
| n k  Saksan demokraattisen tasavallan valtionpäämiehet |
| --- | --- | --- |
| Presidentit |  Dieckmann (vt. 1949)  Pieck  Dieckmann (vt. 1960)  |  |
| Valtioneuvoston puheenjohtaja |  Ulbricht (1960–1973)  Ebert (vt. 1973)  Stoph (1973–1976)  Honecker (1976–1989)  Krenz (1989)  Gerlach (1989–1990)  |  |
| Kansankamarin puheenjohtaja |  Bergmann-Pohl (1990)  |  |
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Belgia  Yhdysvallat  Tšekki  Alankomaat  Puola 
Tieteilijät:  CiNii 
Taiteenala:  FID 
Henkilöt:  Deutsche Biographie  DDB 
Muut:  IdRef
Mies mustissa (Lost)

Mies mustissa (engl. Man in Black, tunnetaan myös nimillä Musta-asuinen mies, Veli ja savuhirviö) on kuvitteellinen hahmo televisiosarjassa Lost. Hahmoa esittävät Titus Welliver ja Terry O’Quinn. Hahmo on muodonmuuttaja, joka pystyy ottamaan hallintaansa kuolleiden ihmisten kehoja sekä muuttumaan mustaksi savupilveksi, joka kykenee tappamaan ihmisiä. Hahmo on kuolematon sekä immuuni kaikenlaisille aseille.
Tartuffe

| Tartuffe> Tartuffe, ou l’Imposteur |
| --- | --- |
 Tartuffe, painos vuodelta 1739.
Kirjoittaja:  Molière
Alkuperäiskieli:  ranska
Tyylilaji:  komedia
Tapahtumapaikka ja -aika:  1660-luku.
Kantaesitys:  1664
Tartuffe (ransk. Tartuffe, ou l’Imposteur) on viisinäytöksinen komedia, jonka on kirjoittanut ranskalainen kirjailija Molière vuonna 1664.
Komedia kertoo tekopyhyydestä. Sen nimihenkilö on kiihkeältä uskovaiselta vaikuttava Tartuffe, joka hyödyntää häikäilemättömästi rikkaan herra Orgonin vieraanvaraisuutta. Orgonin uhrautuessa Tartuffen hyväksi Orgonin lähipiiri joutuu kärsimään, ja alkaa ensimmäisenä huomata Tartuffen tekopyhyyden.
Tartuffesta on tehty elokuvasovitukset vuosina 1925 ja 1984. Vuoden 1925 version ohjasi saksalainen Friedrich Wilhelm Murnau ja tuotti Ufa – Universum Film AG. Vuoden 1985 ranskalaisen version ohjasi Gérard Depardieu.
Keskeiset hahmot

| Hahmo | Kuvaus |
| --- | --- |
Orgon: Talon isäntä, Elmiren aviomies, ihailee Tartuffea
Tartuffe: Orgonin vieras, joka yrittää vietellä Elmiren ja huiputtaa Orgonilta tämän omaisuuden
Elmire: Orgonin vaimo
Mariane: Orgonin tytär edellisestä avioliitosta, Valèren rakastettu
Valère: Orgonin tyttären Marianen rakastettu
Dorine: Marianen kamarineito, tarjoaa apuaan nuorille rakastavaisille
Damis: Orgonin poika edellisestä avioliitosta
Cléante: Elmiren veli
Rouva Pernelle: Orgonin äiti
Aiheesta muualla

Kuvia tai muita tiedostoja aiheesta Tartuffe Wikimedia Commonsissa
näytelmiä
Sievistelevät hupsut – Naisten koulu – Tartuffe – Don Juan – Ihmisvihaaja – Lääkäri vastoin tahtoansa – Saituri – Porvari aatelismiehenä – Oppineita naisia – Luulosairas
Taban Air

| Taban Air تابان ایر |
| --- | --- |

 IATA: -  –  ICAO: TBM 
Kutsukoodi:  TABAN AIR
Perustettu:  2004
Lakkautettu:  2010
Laivaston koko:  7
Kohteiden määrä:  16
Tunnuslause:  Sky R Us
Solmukohdat:   Mašhadin kansainvälinen lentoasema  Mehrabadin kansainvälinen lentoasema
Kotipaikka:   Teheran, Iran
Avainhenkilö(t):  Asghar Abdollahpour (perustaja, toimitusjohtaja)
Taban Air (pers. تابان ایر) (IATA: -, ICAO: TBN, kutsukoodi: TABAN AIR) oli iranilainen lentoyhtiö, jonka perusti yhtiön toimitusjohtajana toiminut Asghar Abdollahpour vuonna 2004. Lentoyhtiöllä oli 16 kohdetta ja sen laivastoon kuului seitsemän konetta. Taban Airin solmukohtina toimivat Mašhadin kansainvälinen lentoasema ja Mehrabadin kansainvälinen lentoasema Teheranissa.
Yhtiö menetti toimilupansa 24.1.2010.
Historia

Taban Air perustettiin vuonna 2004 ja se sai toimiluvan vuonna 2006, jolloin se aloitti lentonsa. Taban Air työllisti noin 450 henkilöä. Lentoyhtiö joutui lopettamaan toimintansa 24. tammikuuta 2010, kun sen toimilupa evättiin Taban Airin lentoa 6437 kohdanneen onnettomuuden vuoksi.
Kohteet

Taban Airilla oli 16 kohdetta, joihin se liikennöi säännöllisesti.
| --- | --- |
  Iran Ahvāz - Ahvāzin lentoasema  Birjand - Birjandin lentoasema  Bojnord - Bojnordin lentoasema  Chabahar - Konarakin lentoasema  Esfahan - Esfahanin kansainvälinen lentoasema  Kermānšāh - Shahid Ashrafi Esfahanin lentoasema  Khorramabad - Khorramabadin lentoasema  Kish Island - Kishin lentoasema  Mašhad - Mašhadin kansainvälinen lentoasema Solmukohta  Tabriz - Tabrizin kansainvälinen lentoasema  Tabas  Teheran - Mehrabadin kansainvälinen lentoasema Solmukohta:   Kazakstan Almaty - Almatyn kansainvälinen lentoasema   Syyria Damaskos - Damaskoksen kansainvälinen lentoasema   Turkki Istanbul - Atatürkin kansainvälinen lentoasema   Yhdistyneet arabiemiirikunnat Dubai - Dubain kansainvälinen lentoasema
Laivasto

| Konetyyppi | Laivastossa | Huomioita |
| --- | --- | --- |
| BAe 146-300 | 3 | Koneita operoi Hemus Air. |
| Tupolev Tu-154M | 4 | Kahta koneista operoi Kolavia ja kahta Tajik Air. |
| Yhteensä | 7 |  |
Kaikkia Taban Airin koneita operoi toinen lentoyhtiö. Taban Airilla oli laivastossaan viisi Tupolev Tu-154M -konetta ennen lennon 6437 onnettomuutta, jolloin yksi Tupolev Tu-154M -koneista tuhoutui lentäjän yritettyä hätälaskua Mašhadiin siinä onnistumatta. Taban Airin BAe 146 -koneiden keski-ikä oli helmikuussa 2010 20,1 vuotta.
Aiheesta muualla

Taban Airin virallinen kotisivu (Arkistoitu – Internet Archive) (englanniksi)
Taban Airin virallinen kotisivu (Arkistoitu – Internet Archive) (persiaksi)
Kuvia Taban Airin koneista - Airliners.net
Kolavian operoima Taban Airin Tupolev Tu-154M.
Marc Rochat

| Mitalit> Maa:  Sveitsi.Alppihiihto.MM-kilpailut  | Mitalit> Maa:  Sveitsi.Alppihiihto.MM-kilpailut  | Mitalit> Maa:  Sveitsi.Alppihiihto.MM-kilpailut  | Maa:  Sveitsi> Alppihiihto. |
| --- | --- | --- | --- |
|  Pronssia | Saalbach 2025 | joukkuealppiyhdistetty |  |
Marc Rochat (s. 18. joulukuuta 1992) on sveitsiläinen alppihiihtäjä.
Rochat sijoittui Courchevelin / Méribelin MM-kilpailuissa 2023  pujottelussa 14:nneksi. Saalbachin MM-kilpailuissa 2025 hän saavutti pronssia joukkuealppiyhdistetyssä.
Rochat kilpaili maailmancupissa ensimmäisen kerran Val d’Isèren pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 27:s. Kymmenen parhaan joukkoon hän sijoittui ensimmäisen kerran oltuaan kuudes Kranjska Goran pujottelussa maaliskuussa 2018. Parhaimmillaan hän on sijoittunut neljänneksi Soldeun pujottelussa maaliskuussa 2023 ja Schladmingin pujottelussa tammikuussa 2024.
Rochat on saavuttanut Eurooppa Cupin osakilpailuissa kolme voittoa, viisi kakkossijaa ja viisi kolmossijaa. Hän sijoittui Eurooppa Cupin kokonaiskilpailussa kolmanneksi kaudella 2017–2018. Pujottelucupissa hän oli toinen kaudella 2017–2018 ja kolmas 2020–2011.
Agnanon ravirata

| Agnanon ravirata |
| --- | --- |

Sijainti:   Napoli
Koordinaatit:  40°50′09″N, 14°10′23″E
Avattu:  1935
Omistaja:  Napolin kaupunki
Agnanon ravirata on Italiassa Napolin kaupungissa sijaitseva laukka -ja ravirata, joka on aloittanut toimintansa vuonna 1935. Rata saanut nimensä sen vieressä sijaitsevasta Agnanon tulivuorikraatterista. Agnanon ravirata on Milanon San Siron ja Rooman Capanellen ohella yksi Italian kolmesta suurimmasta raviradasta.
Agananon laukka- ja raviradat sijaitsevat sisäkkäin. Ulompana on ruohopintainen 2 436 metriä pitkä laukkarata ja sen sisäpuolella sijaitsee 1 000 metrin pituinen hiekkapintainen ravirata. Katsojia alueelle mahtuu kaikkiaan noin 30 000. Katsomorakennuksissa on muun muassa erilaisia ravintola- ja kahvilapalveluja sekä vuonna 2005 avattu hevosaiheista taidetta esittelevä museo.
Agnanon raviradan tärkein vuosittainen suurkilpailu on ollut vuodesta 1947 lähtien järjestetty Gran Premio Lotteria di Agnano. Se kuuluu Euroopan merkittävimpien ravikilpailujen joukkoon ja on yksi lämminveristen EM-sarjan UET Masters Seriesin neljästä ns. Grand Slam -kilpailusta. Italian hevosurheilua koettelevan talouskriisin johdosta Agananon rata on joutunut pahoihin taloudellisiin vaikeuksiin ja kilpailutoiminta on ollut pysähdyksissä joulukuusta 2012 lähtien.
Keskusautohalli

| Keskusautohalli Oy |
| --- | --- |
Tunnuslause:  Turvallisuutta teille vuodesta 1927
Yritysmuoto:  osakeyhtiö
Toimitusjohtaja:  Petri Arvo
Kotipaikka:  Turku
Toiminta-alue:  Suomi
Henkilöstö:  110
Omistaja:  Heikki Hedman
Kotisivu:  www.keskusautohalli.fi
Infobox OKVirheellinen NIMI-arvo: 
Keskusautohalli on suomalainen autoliikeketju, jonka toimipaikka on Turku. Se on Suomen vanhin ja maailman toiseksi vanhin Volvo-jälleenmyyjä.  Se on myös maailman ensimmäinen Volvo-edustaja Ruotsin ulkopuolella.
Historia

Ensimmäinen Suomeen ostettu Volvo oli Volvo PV4 vuosimallia 1928, jonka Keskusautohalli osti solmiessaan Volvon kanssa jälleenmyyntisopimuksen. Keskusautohalli sai merkittävän tukijalan syksyllä 1932, kun siitä tuli Volvon linja- ja kuorma-autojen jälleenmyyjä koko Suomeen. Volvo oli tuolloin ostetuin linja-auto Suomessa. Vuonna 1938 yritys aloitti Fiatin maahantuojana ja myi samalla pienen määrän Hudsoneita. Autojen lisäksi myynnissä oli muun muassa moottoripyöriä (BSA, Rudge). Kesällä 1949 Keskusautohalli alkoi tuoda maahan Simca-merkkistä henkilöautoa, jonka kauppa päättyi, kun Simca päätyi osaksi Chrysler-konsernia. Vuonna 1952 Keskusautohallin omistajat perustivat Helsinkiin Finla Oy:n, jolle Fiatin maahantuonti siirtyi. Vuonna 1962 Fiatin maahantuonti siirtyi Hankkija Oy:n tytäryhtiö Autonovo Oy:lle.
Keskusautohalli teki autokauppaa Turussa Brahenkadulla aina vuodesta 1927 vuoteen 1982, jolloin henkilöautomyynti siirrettiin Turun Kuormakadulle raskaan kaluston yhteyteen, joka oli muuttanut tiloihin jo vuonna 1978. Tätä ennen Keskusautohalli oli aloittanut liiketoiminnan Salossa vuonna 1960. Vuonna 1987 Keskusautohalli laajensi toimintansa Forssaan, ja vuonna 1989 perustettiin Raisioon oma liike, koska yritys aloitti Renault -jälleenmyyjänä ja tätä varten tarvittiin oma liike. Kun Volvo lakkautti Rauman ja Porin Autokeskukset itsenäisinä yksikköinä vuonna 1993, ne yhdistettiin Keskusautohalliin ja Rauman liike jäi osaksi Keskusautohallia. Kuorma- ja linja-autojen myynti päättyi joulukuussa 1995. Rauman liike myytiin Palin Oy:lle vuonna 2012. Vuonna 2013 valmistui Turun Rieskalähteentielle uusi autotalo. Merkkien huoltotoiminnot sijaitsevat kaikki samassa kiinteistössä Turun Rieskalähteentiellä. Honda myynti avatiin Raisioon Vesilaitoksentielle vuonna 2019. Hondan huoltotoiminnot ovat muiden merkkien tapaan Turussa Rieskalähteentiellä.
Hallinto

Keskusautohallin omistaa Heikki Hedman, josta tuli itsenäinen yrittäjä vuonna 2003. Sitä ennen hän oli ollut Keskusautohallin johdossa vuodesta 2000. Keskusautohalli työllistää noin 100 henkilöä.
Keskusautohalli edustaa vuonna 2022 Volvo-, Honda-, Opel-, Renault-, Dacia ja Nissan--merkkisiä henkilö- ja pakettiautoja. Yritys tarjoaa myös näiden merkkien sekä huolto- että varaosapalveluja.
Aiheesta muualla

Kotisivut
America Ferrera

| America Ferrera |
| --- | --- |
 America Ferrera vuonna 2014.
Henkilötiedot
Koko nimi:  America Georgina Ferrera
Syntynyt: 18. huhtikuuta 1984 (ikä 40) Los Angeles, Kalifornia
Näyttelijä
Aktiivisena:  2002–
Merkittävät roolit:  Betty Suarez (Ruma Betty) Carmen Lowell (Neljä tyttöä ja maagiset farkut) Astrid Hofferson (Näin koulutat lohikäärmeesi) Amy Sosa (Superstore)
Palkinnot
  Golden Globe parhaasta naispääosasta komediasarjassa  2007 Ruma Betty  Parhaan naisnäyttelijän SAG-palkinto komediasarjasta  2007 Ruma Betty  Primetime Emmy parhaasta naispääosasta komediasarjassa  2007 Ruma Betty  
Aiheesta muualla
IMDb 
Elonet
America Georgina Ferrera (s. 18. huhtikuuta 1984 Los Angeles, Kalifornia) on yhdysvaltalainen näyttelijä, jonka läpimurtorooli oli Betty Suarez television draamakomediasarjassa Ruma Betty, jossa hän näytteli vuosina 2006–2010. Hän sai roolistaan Golden Globe-, SAG- ja Emmy-palkinnot. Sen lisäksi hän on näytellyt muun muassa elokuvissa Neljä tyttöä ja maagiset farkut, Näin koulutat lohikäärmeesi ja tilannekomediasarjassa Superstore. Elokuvasta Barbie Ferrera sai 2024 parhaan naissivuosan Oscar-ehdokkuuden.